За тры гады працы (зняцце слаёў фарбы адбываецца толькі ўлетку) змянілася шмат рэстаўратараў, рабочых, адны з якіх, па словах настаяцеля храма, працавалі, каб набыць сабе алкагольныя напоі, іншыя — заробленыя за пару дзён карпатлівай і шкоднай для здароўя працы грошы кідалі ў царкоўную скарбонку ды з адчуваннем выкананага абавязку вярталіся дадому… Да слова, летась за расчыстку аднаго квадратнага метра сцен ад алейнай фарбы рабочы мог атрымаць 80 тысяч рублёў.